
REFERAT

privind aprobarea Studiului de Fezabilitate

,,Amenajare zona Polonă”
Direcţia Drumuri şi Transporturi are în programul de investiţii pe anul 2009 întocmirea Studiului 

de Fezabilitate  aferent obiectivului de investiţii ,,Amenajare zona Polonă”.
Zona de locuinţe care urmează a fi amenajată este amplasată în partea de sud a municipiului Timişoara, având ca punct de reper strada Polonă, iar tronsonul propus spre amenajare este zona de locuinţe din spatele blocurilor.

Astfel, pe partea stângă (sensul de mers Timişoara – Utvin) a străzii Polonă, se va amenaja (în zona cuprinsă între blocul de locuinţe nr.2, bl.Z, sc.A şi blocul 8, având o lungime de cca. 568,0m), un nou sistem rutier, cu trotuare şi parcări, realizându-se o exploatare judicioasă a zonei.

Pe partea dreaptă (sensul de mers Timişoara – Utvin) a străzii Polonă, se va amenaja (în zona cuprinsă între blocul de locuinţe nr.4 şi blocul nr.3 sc.B, având o lungime de cca. 352,0m), un nou sistem rutier, cu trotuare şi parcări, realizându-se o exploatare judicioasă a zonei.

În situaţia actuală, zona de locuinţe nu are o structură rutieră de drum, ea fiind realizată din pământ. Nu există o delimitare a trotuarelor, partea carosabilă fiind la acelaşi nivel pe întreaga lăţime între fronturile clădite, iar în situaţia unor ploi străzile devin impracticabile.Canalizarea a fost realizată, la nivel de canal colector, dar nu au fost prevăzute guri de scurgere pentru stradă.

Din aceste considerente, este necesară şi oportună, realizarea sistemului rutier în această zonă de locuinţe, acest fapt conducând la îmbunătăţirea accesului rutier şi pietonal în zonă.

Primăria Municipiului Timişoara a recepţionat în cursul anului 2009 Studiul de Fezabilitate pentru ,, Amenajare zona Polonă”, realizat de  S.C. SIT INFRASTRUCTURE S.R.L. conform contractului de proiectare nr. 129 /07.09.2009.

Valoarea totală (inclusiv TVA) a investiţiei ,,Amenajare zona Polonă” este estimată,  conform devizului general al  investiţiei,  la 2.285.521 lei (cu TVA), respectiv 539.802 Euro (1 Euro = 4,2340lei la data de 15.09.2009).
 Durata de realizare a lucrărilor este estimată la 5 luni. Durata totală se extinde pe 8 luni, primele 3 luni fiind necesare proiectării şi procedurilor de achiziţie pentru contractarea execuţiei lucrării şi a dirigenţiei de şantier.

Având în vedere faptul că finanţarea studiului de fezabilitate ,,Amenajare zona Polonă”se face din Bugetul local aprobat pentru anul 2009, propunem aprobarea studiului de fezabilitate şi realizarea investiţiei menţionată anterior.   

